Javaslat AZ EURÓPAI PARLAMENT ÉS A TANÁCS HATÁROZATA a szabadságon, a biztonságon és a jog érvényesülésén alapuló térségre vonatkozó egyes jogi aktusok hatályon kívül helyezéséről /* COM/2014/0713 final - 2014/0337 (COD) */





INDOKOLÁS 1. A JAVASLAT HÁTTERE A jogalkotási vívmányok naprakészségének és rendeltetésszerű célra való alkalmasságának megőrzése prioritást jelent a Bizottság számára. Az Európai Parlament, a Tanács, valamint a Bizottság már a jogalkotás minőségének javításáról szóló, 2003. december 16-i intézményközi megállapodásban[1] megállapodott arról, hogy csökkenteni kell az Európai Unió jogszabályainak számát a már nem alkalmazandó jogi aktusok hatályon kívül helyezés révén. Az átláthatóság javítása, valamint a polgárok és a tagállamok magasabb szintű jogbiztonságának biztosítása érdekében az ilyen jogi aktusokat el kell távolítani az Európai Unió jogából. Mindez összhangban áll a Bizottság célravezető szabályozásra vonatkozó politikájával. „Célravezető és hatásos szabályozás program (REFIT): helyzetkép és kilátások”[2] című, 2014. júniusi közleményében a Bizottság bejelentette, hogy átvilágítja a jogalkotási vívmányokat büntetőügyekben folytatott rendőrségi és igazságügyi együttműködés tekintetében, annak megállapítása érdekében, hogy mely jogi aktusok helyezhetők hatályon kívül a Szerződésekben meghatározott átmeneti időszak lejártával összefüggésben. A Bizottság mostanra befejezte a szabadságon, a biztonságon és a jog érvényesülésén alapuló térséggel kapcsolatos jogi aktusok, többek között a korábbi harmadik pillérbe tartozó jogalkotási vívmányok vizsgálatát. Az elmúlt évtizedekben elfogadott számos jogi aktus már valamennyi joghatását kimerítette. Ezek már nem relevánsak, mivel ideiglenes jellegűk, vagy a tartalmukat a későbbi jogi aktusok vették át. A jogbiztonság érdekében a Bizottság azt javasolja, hogy az Európai Parlament és a Tanács vonja vissza az e javaslatban említett intézkedéseket. I. A Végrehajtó Bizottság SCH/Com-ex (95) PV 1 rev. határozata[3] arról a rendkívül konkrét helyzetről tett említést, hogy Portugália előzetes konzultációt kért az indonéz vízumkérelmezők tekintetében. Ez a határozat elavulttá vált, mivel a 810/2009/EK rendelet[4] (vízumkódex) és a 767/2008/EK rendelet[5] (VIS-rendelet) új szabályokat írt elő a többi tagállammal való előzetes konzultációra vonatkozóan. II. A Végrehajtó Bizottság SCH/Com-ex (95) 21. határozata[6] a schengeni államok azon kötelezettségéről tesz említést, hogy a schengeni titkárság támogatásával statisztikai adatokat cseréljenek a külső határokra érkező migráció nyomon követésének javítása céljából. Ez a határozat elavulttá vált, mivel a 2007/2004/EK[7] tanácsi rendelet a FRONTEX-et bízta meg a külföldi határokon jelentkező kockázatokkal kapcsolatos kockázatelemzés elvégzésével, valamint az említett információcserét lehetővé tévő információs rendszerek – így a 2005/267/EK határozattal[8] létrehozott információs és koordinációs hálózat, valamint az 1052/2013/EK rendelettel[9] létrehozott európai határőrizeti rendszer – fejlesztésével és üzemeltetésével. III. A Végrehajtó Bizottság SCH/Com-ex (96) 13 rev 1 határozata[10] megállapította a képviselő és a képviselt államok jogait és kötelezettségeit szabályozó elveket a schengeni vízumoknak olyan harmadik államokban történő kiadása esetén, amelyekben nincs valamennyi schengeni államnak képviselete. Ez a határozat elavulttá vált, miután hatályba lépett a 810/2009/EK rendelet[11], amely új szabályokat vezetett be a képviseleti megállapodásokra vonatkozóan azokban a helyzetekben, amikor egy tagállam megállapodik arról, hogy egy másik tagállamot képvisel abból a célból, hogy az adott tagállam nevében a kérelmeket megvizsgálja és a vízumokat kiadja. IV. A Végrehajtó Bizottság SCH/Com-ex (97) 39 rev. határozata[12] irányadó elveket állapított meg a schengeni államok közötti visszafogadási megállapodások keretében a bizonyítási eszközökre és valószínűsítő körülményekre vonatkozóan. Ez a határozat elavulttá vált, miután hatályba lépett a 343/2003/EK tanácsi rendelet[13], valamint az 1560/2003/EK bizottsági rendelet[14], amelyek előírják, hogy mely bizonyítékok és közvetett bizonyítékok használhatók fel a menedékjog iránti kérelem megvizsgálásáért felelős tagállam meghatározására. V. A Végrehajtó Bizottság SCH/Com-ex (98) 1 rev 2. határozata[15] több intézkedést ír elő a külsőhatár-ellenőrzések hatékonyságának fokozása céljából. Ez a határozat elavulttá vált, miután hatályba lépett az 562/2006/EK rendelet, amely új szabályokat vezetett be a külsőhatár-ellenőrzésekre vonatkozóan, valamint a 2007/2004/EK tanácsi rendelet, amely a FRONTEX-et bízta meg a külső határok igazgatásával kapcsolatos közösségi intézkedések alkalmazásának elősegítésével. VI. A Végrehajtó Bizottság SCH/Com-ex (98) 18 rev. határozata[16] állapította meg a schengeni államok által követendő eljárást, amennyiben jelentős nehézségek tapasztalhatók a jogellenesen tartózkodó külföldi állampolgárok hazatelepítése érdekében szükséges laissez-passer-k megszerzése terén. Ez a határozat elavulttá vált, mivel az Unió területén illegálisan tartózkodó külföldi állampolgárok hazatelepítése érdekében a harmadik országok és az uniós államok hatóságai által betartandó konkrét kötelezettségeket és követendő eljárásokat az Unió harmadik országokkal megkötött visszafogadási megállapodásai írják elő. VII. A Végrehajtó Bizottság SCH/Com-ex (98) 21 rev. határozata[17] több közös szabályt hagyott jóvá, hogy valamennyi vízumkérelmező útlevelét lebélyegezzék annak megelőzése céljából, hogy azonos személy több, egymást követő vízumkérelmet nyújthasson be. Ez a határozat elavulttá vált a 810/2009/EK rendelet (vízumkódex) hatályba lépését követően. VIII–IX. A Végrehajtó Bizottság SCH/Com-ex (98) 37 def 2. határozata[18] integrált megközelítést vezetett be az illegális migráció elleni küzdelem fokozása érdekében, amelyet a Központi Csoport SCH/C (98) 117 határozata léptetett hatályba[19]. Az említett határozatok elavulttá váltak, miután hatályba lépett a 377/2004/EK rendelet[20], amely létrehozta a bevándorlási összekötő tisztviselők harmadik országokba való kiküldésének közös keretét, az 562/2006/EK rendelet, amely a külső határok ellenőrzésére vonatkozó közös intézkedéscsomagot írt elő, valamint a 2009/371/EK rendelet[21], amely az információcserével kapcsolatos konkrét feladatokkal bízta meg az Europolt. X. A Végrehajtó Bizottság SCH/Com-ex (98) 59 rev. határozata[22] iránymutatásokat határozott meg az okmányszakértők légi és tengeri forgalomban, valamint a konzuli képviseleteken történő összehangolt igénybevételére vonatkozóan, a schengeni övezetbe irányuló illegális bevándorlás elleni küzdelem erősítése céljából. Ez a határozat elavulttá vált, miután hatályba lépett a 377/2004/EK rendelet, amely új szabályokat állapított meg az összekötő tisztviselők harmadik országokba való kiküldésére. XI. A Végrehajtó Bizottság SCH/Com-ex (99) 7 rev 2. határozata[23] jóváhagyta a külső határokon felmerülő biztonsági és ellenőrzési feladatok végzéséhez nyújtott tanácsadás és segítségnyújtás céljából összekötő tisztviselők kölcsönös kiküldésére vonatkozó tervet. Ez a határozat elavulttá vált, miután hatályba lépett az 562/2006/EK rendelet és a 2007/2004/EK rendelet[24], amelyek meghatározták a külső határok ellenőrzésére – így az összekötő tisztviselők kiküldésére – vonatkozó tagállamok közötti együttműködés új jogi keretét. XII. A 189/2008/EK tanácsi rendelet[25] a SIS II egyes teszteléseivel kapcsolatos előírásokat határozott meg annak igazolása érdekében, hogy a központi SIS II, a kommunikációs infrastruktúra, valamint a központi SIS II és a nemzeti rendszerek (N.SIS II) közötti interaktív kapcsolatok működése megfelel a SIS II jogi aktusaiban meghatározott műszaki és funkcionális követelményeknek. Ez a rendelet kimerítette a joghatását, amikor a SIS II 2013. április 9-én megkezdte működését. 3. A JAVASLAT JOGI ELEMEI A javasolt intézkedések összefoglalása A javaslat hatályon kívül helyez számos olyan, a szabadságon, a biztonságon és a jog érvényesülésén alapuló térséggel kapcsolatos jogi intézkedést, amelyek esetében megállapítást nyert, hogy elavulttá váltak. Jogalap A közös vízumpolitikáról szóló, 1995. április 28-i végrehajtó bizottsági határozat (SCH/Com-ex (95) PV 1 rev.) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének a) pontja. A schengeni államok között a külső határokon előforduló esetleges működési hibákra vonatkozó statisztikai és konkrét adatok gyors cseréjéről szóló, 1995. december 20-i végrehajtó bizottsági határozat (SCH/Com-ex (95) 21) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének d) pontja. A schengeni vízumoknak a Schengeni Egyezmény 30. cikke (1) bekezdésének a) pontja szerint történő kiadására vonatkozó elvekről szóló, 1996. június 27-i végrehajtó bizottsági határozat (SCH/Com-ex (96) 13 rev. 1) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének a) pontja. A schengeni államok közötti visszafogadási megállapodások keretében a bizonyítási eszközökre és valószínűsítő körülményekre irányadó elvekről szóló, 1997. december 15-i végrehajtó bizottsági határozat (SCH/Com-ex (97) 39 rev.) hatályon kívül helyezésének jogalapja az Európai Unió működéséről szóló szerződés 78. cikke (2) bekezdésének e) pontja. A munkacsoportok tevékenységéről szóló, 1998. április 21-i végrehajtó bizottsági határozat (SCH/Com-ex (98) 1 rev 2.) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének b) pontja, valamint 79. cikke (2) bekezdésének c) és d) pontja. A schengeni területről történő kitoloncoláshoz szükséges okmányok kiállításánál problémát felvető országokra vonatkozó szükséges intézkedésekről szóló, 1998. június 23-i végrehajtó bizottsági határozat (SCH/Com-ex (98) 18 rev.) hatályon kívül helyezésének jogalapja az Európai Unió működéséről szóló szerződés 78. cikke (2) bekezdésének g) pontja. A vízum iránti kérelmet benyújtó személyek útlevelének lebélyegzéséről szóló, 1998. június 23-i végrehajtó bizottsági határozat (SCH/Com-ex (98) 21) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének a) pontja. Az illegális bevándorlás elleni intézkedések elfogadásáról szóló, 1998. október 27-i végrehajtó bizottsági határozat (SCH/Com-ex (98) 37 def. 2.) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének b) pontja, valamint 79. cikke (2) bekezdésének c) pontja. Az illegális bevándorlás elleni intézkedések elfogadásáról szóló, 1998. október 27-i központi csoporti határozat (SCH/C (98) 117) hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének b) pontja, valamint 79. cikke (2) bekezdésének c) pontja. Az okmányszakértők összehangolt igénybevételéről szóló, 1998. december 16-i végrehajtó bizottsági határozat (SCH/Com-ex (98) 59 rev.) hatályon kívül helyezésének jogalapja az Európai Unió működéséről szóló szerződés 79. cikke (2) bekezdésének c) pontja. Az összekötő tisztviselőkről szóló, 1999. április 28-i végrehajtó bizottsági határozat (SCH/Com-ex (99) 7 rev 2.) hatályon kívül helyezésének jogalapja az Európai Unió működéséről szóló szerződés 87. cikke (2) bekezdésének a) pontja. A 2008. február 18-i 189/2008/EK tanácsi rendelet hatályon kívül helyezésének jogalapja az Európai Unió működéséről szóló szerződés 77. cikke (2) bekezdésének b) pontja. A szubszidiaritás és az arányosság elve Az e javaslat által érintett intézkedések elavultak, mivel a tartalmukat későbbi jogi aktusok vették át. Ezért a szubszidiaritás és az arányosság elveinek megfelelően hatályon kívül kell helyezni az említett intézkedéseket. Az uniós jogalkotó feladata, hogy elfogadja az e célból szükséges intézkedéseket. A jogi aktus típusának megválasztása Javasolt aktus: Az Európai Parlament és a Tanács határozata. 4. KÖLTSÉGVETÉSI HATÁSOK A javaslatnak nincs költségvetési vonzata. 2014/0337 (COD) Javaslat AZ EURÓPAI PARLAMENT ÉS A TANÁCS HATÁROZATA a szabadságon, a biztonságon és a jog érvényesülésén alapuló térségre vonatkozó egyes jogi aktusok hatályon kívül helyezéséről AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 77. cikke (2) bekezdésének a), b) és d) pontjára, és 78. cikke (2) bekezdésének e) és g) pontjára, valamint 79. cikke (2) bekezdésének c) és d) pontjára, továbbá 87. cikke (2) bekezdésének a) pontjára, tekintettel az Európai Bizottság javaslatára, a jogalkotási aktus tervezete nemzeti parlamenteknek való megküldését követően, rendes jogalkotási eljárás keretében, mivel: (1) Az uniós jog átláthatóságának javítása alapvető eleme a jogalkotás minőségének javítását célzó stratégiának, amelynek végrehajtása folyamatban van az uniós intézményekben. Ezzel összefüggésben a hatályos jogszabályok közül helyénvaló eltávolítani azokat, amelyeknek már semmilyen célra sem szolgálnak. (2) A szabadságon, a biztonságon és a jog érvényesülésén alapuló térségre vonatkozóan elfogadott jogi aktusok közül számos már nem releváns, mivel a tartalmát a későbbi jogi aktusok vették át, noha az előbbieket nem helyezték hatályon kívül. (3) A Végrehajtó Bizottság SCH/Com-ex (95) PV 1 rev. határozata[26] arról a rendkívül konkrét helyzetről tett említést, hogy Portugália előzetes konzultációt kért az indonéz vízumkérelmezők tekintetében. Ez a határozat elavulttá vált, miután hatályba lépett a 810/2009/EK rendelet[27] és a 767/2008/EK rendelet[28], amelyek új szabályokat írtak elő a vízumkiadásra vonatkozóan a többi tagállammal folytatott előzetes konzultáció tekintetében. (4) A Végrehajtó Bizottság SCH/Com-ex (95) 21. határozata[29] azt a kötelezettséget írta elő a tagállamok számára, hogy statisztikai adatokat cseréljenek a külső határokra érkező migráció nyomon követésének javítása céljából. Ez a határozat elavulttá vált, miután hatályba lépett a 2007/2004/EK tanácsi rendelet[30], amely a FRONTEX-et bízta meg a külföldi határokon jelentkező kockázatokkal és a fennálló helyzettel kapcsolatos kockázatelemzés elvégzésével, valamint az említett információcserét lehetővé tévő információs rendszerek fejlesztésével és üzemeltetésével. (5) A Végrehajtó Bizottság SCH/Com-ex (96) 13 rev 1 határozata[31] megállapította a képviselő és a képviselt tagállamok jogait és kötelezettségeit szabályozó elveket a schengeni vízumoknak olyan harmadik országokban történő kiadása esetén, amelyekben nincs valamennyi schengeni államnak képviselete. Ez a határozat elavulttá vált, miután hatályba lépett a 810/2009/EK rendelet, amely új szabályokat írt elő a képviseleti megállapodásokra vonatkozóan azokban a helyzetekben, amikor egy tagállam megállapodik arról, hogy egy másik tagállamot képvisel abból a célból, hogy az adott tagállam nevében a kérelmeket megvizsgálja és a vízumokat kiadja. (6) A Végrehajtó Bizottság SCH/Com-ex (97) 39 rev. határozata[32] jóváhagyta a schengeni államok közötti visszafogadási megállapodások keretében a bizonyítási eszközökre és valószínűsítő körülményekre vonatkozó irányadó elveket. Ez a határozat elavulttá vált, miután hatályba lépett a 343/2003/EK tanácsi rendelet[33], valamint az 1560/2003/EK bizottsági rendelet[34], amelyek előírják, hogy mely bizonyítékok és közvetett bizonyítékok használhatók fel a menedékjog iránti kérelem megvizsgálásáért felelős tagállam meghatározására. (7) A Végrehajtó Bizottság SCH/Com-ex (98) 1 rev 2. határozata[35] több intézkedést ír elő a külsőhatár-ellenőrzések hatékonyságának fokozása céljából. Ez a határozat elavulttá vált, miután hatályba lépett az 562/2006/EK[36] rendelet, amely a külső határok átlépésére vonatkozó szabályokat állapít meg, valamint a 2007/2004/EK tanácsi rendelet, amely a FRONTEX-et bízta meg azzal, hogy az említett intézkedések végrehajtására irányuló tagállami intézkedések összehangolása révén segítse elő a külső határok igazgatásával kapcsolatos közösségi intézkedések alkalmazását. (8) A Végrehajtó Bizottság SCH/Com-ex (98) 18 rev. határozata[37] állapította meg a schengeni államok által követendő eljárást, amennyiben jelentős nehézségek tapasztalhatók a jogellenesen tartózkodó külföldi állampolgárok hazatelepítése érdekében szükséges laissez-passer-k megszerzése terén, valamint lehetővé tette annak uniós szintű vizsgálatát, hogy szükség van-e még inkább kötelező jellegű intézkedések alkalmazására az említett harmadik országokkal szemben. Ez a határozat elavulttá vált, miután az Unió visszafogadási megállapodásokat kötött számos harmadik országgal, amelyek meghatározták a harmadik országok és a tagállamok hatóságai által betartandó konkrét kötelezettségeket és követendő eljárásokat az Unió területén illegálisan tartózkodó külföldi állampolgárok hazatelepítése tekintetében. (9) A Végrehajtó Bizottság SCH/Com-ex (98) 21 rev. határozata[38] közös szabályokat hagyott jóvá, hogy valamennyi vízumkérelmező útlevelét lebélyegezzék annak megelőzése céljából, hogy azonos személy több, egymást követő vízumkérelmet nyújthasson be. Ez a határozat elavulttá vált, miután hatályba lépett a 810/2009/EK rendelet, amely új szabályokat állapított meg a vízumkiadásra és a kérelmezők úti okmányainak lebélyegzésére vonatkozóan. (10) A Végrehajtó Bizottság SCH/Com-ex (98) 37 def 2. határozata[39] intézkedéscsomagot állapított meg annak érdekében, hogy az illegális migráció elleni küzdelem fokozására szolgáló integrált megközelítést alakítson ki, amelyet a Központi Csoportnak az illegális bevándorlás elleni intézkedések elfogadásáról szóló határozata (SCH/C (98) 117) léptetett hatályba. Az említett határozatok elavulttá váltak, miután hatályba lépett a 377/2004/EK rendelet[40], amely létrehozta a bevándorlási összekötő tisztviselők harmadik országokba való kiküldésének közös keretét, az 562/2006/EK rendelet, amely a külső határok ellenőrzésére vonatkozó közös intézkedéscsomagot írt elő, valamint a 2009/371/IB rendelet[41], amely az információcserével kapcsolatos konkrét feladatokkal – így az illegális migrációval szembeni fellépéssel – bízta meg az Europolt. (11) A Végrehajtó Bizottság SCH/Com-ex (98) 59 rev. határozata[42] iránymutatásokat határozott meg az okmányszakértők légi és tengeri forgalomban, valamint a tagállamok konzuli képviseletein történő összehangolt igénybevételére vonatkozóan, az illegális bevándorlás elleni küzdelem erősítése céljából. Ez a határozat elavulttá vált, miután hatályba lépett a 377/2004/EK rendelet, amely új szabályokat állapított meg az összekötő tisztviselők harmadik országokba való kiküldésére. (12) A Végrehajtó Bizottság SCH/Com-ex (99) 7 rev 2. határozata[43] jóváhagyta a külső határokon felmerülő biztonsági és ellenőrzési feladatok végzéséhez nyújtott tanácsadás és segítségnyújtás céljából összekötő tisztviselők kölcsönös kiküldésére vonatkozó tervet. Ez a határozat elavulttá vált, miután hatályba lépett az 562/2006/EK rendelet és a 2007/2004/EK rendelet, amelyek új jogi keretet vezettek a külső határok ellenőrzése – így az összekötő tisztviselők kiküldésére – tekintetében a tagállamok közötti együttműködésre vonatkozóan. (13) A 189/2008/EK tanácsi rendelet[44] a SIS II egyes teszteléseivel kapcsolatos előírásokat határozott meg annak igazolása érdekében, hogy a központi SIS II, a kommunikációs infrastruktúra, valamint a központi SIS II és a nemzeti rendszerek (N.SIS II) közötti interaktív kapcsolatok működése megfelel a SIS II jogi aktusaiban meghatározott műszaki és funkcionális követelményeknek. Ez a rendelet kimerítette a joghatását, amikor a SIS II 2013. április 9-én megkezdte működését. (14) A jogbiztonság és az egyértelműség érdekében ezeket az elavult határozatokat és a rendeletet hatályon kívül kell helyezni, (15) Mivel e határozat célkitűzése, vagyis a szabadságon, a biztonságon és a jog érvényesülésén alapuló térségre vonatkozó számos jogi aktus hatályon kívül helyezése nem valósítható meg a tagállamok által, hanem csak uniós szinten, e határozat megfelel a Szerződés 5. cikkében megállapított szubszidiaritás elvének. Az említett cikkben foglalt arányosság elvének megfelelően ez a határozat nem lépi túl az e célok eléréséhez szükséges mértéket. (16) Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. cikkével összhangban Dánia nem vesz részt e határozat elfogadásában. (17) Ez a határozat a schengeni vívmányok azon rendelkezéseinek továbbfejlesztését képezi, amelyeknek alkalmazásában az Egyesült Királyság a 2000/365/EK tanácsi határozatnak[45] megfelelően nem vesz részt. Ezért az Egyesült Királyság nem vesz részt annak elfogadásában. (18) Ez a határozat a schengeni vívmányok azon rendelkezéseinek továbbfejlesztését képezi, amelyeknek alkalmazásában Írország a 2002. február 28-i 2002/192/EK tanácsi határozatnak[46] megfelelően nem vesz részt. Ezért Írország nem vesz részt annak elfogadásában. (19) Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság között, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás[47] értelmében vett schengeni vívmányok azon rendelkezéseit fejleszti tovább, amelyek az 1999/437/EK tanácsi határozat[48] 1. cikkében említett területhez tartoznak. (20) Svájc tekintetében ez a határozat az Európai Unió, az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról kötött megállapodás[49] értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkében említett területhez tartoznak, összefüggésben a 2008/146/EK[50] és a 2008/149/IB tanácsi határozat[51] 3. cikkével. (21) Liechtenstein tekintetében ez a rendelet az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz[52] való csatlakozásáról aláírt jegyzőkönyv, valamint az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat 1. cikkében említett terület alá tartoznak, összefüggésben a 2011/349/EU[53] és a 2011/350/EU[54] tanácsi határozatok 3. cikkével, ELFOGADTA EZT A HATÁROZATOT: 1. cikk Az elavult jogszabályok hatályon kívül helyezése A Végrehajtási Bizottság SCH/Com-ex (95) PV 1 rev., SCH/Com-ex (95) 21., SCH/Com-ex (96) 13 rev 1., SCH/Com-ex (97) 39 rev., SCH/Com-ex (98) 1 rev 2., SCH/Com-ex (98) 18 rev., SCH/Com-ex (98) 21., SCH/Com-ex (98) 37 def 2,. SCH/Com-ex (98) 59 rev., SCH/Com-ex (99) 7 rev 2. határozatai, a Központi Csoport SCH/C (98) 117. határozata, valamint a 189/2008/EK tanácsi határozat hatályát veszti. 2. cikk Hatálybalépés Ez a határozat az Európai Unió Hivatalos Lapjában való kihirdetését követő huszadik napon lép hatályba. Kelt Brüsszelben, az Európai Parlament részéről a Tanács részéről az elnök az elnök [1] HL C 321., 2003.12.31., 1.o. [2] COM(2014) 368 végleges, 2014.6.18. [3] A Végrehajtó Bizottság 1995. április 28-i határozata a közös vízumpolitikáról (Sch/Com-ex (95) PV 1 rev.) (HL L 239., 2000.9.22., 175. o.). [4] Az Európai Parlament és a Tanács 2009. július 13-i 810/2009/EK rendelete a Közösségi Vízumkódex létrehozásáról (vízumkódex) (HL L 243., 2009.9.15., 1. o.). [5] Az Európai Parlament és a Tanács 2008. július 9-i 767/2008/EK rendelete a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) HL L 218., 2008.8.13., 60. o. [6] A Végrehajtó Bizottság 1995. december 20-i határozata a schengeni államok között a külső határokon előforduló esetleges működési hibákra vonatkozó statisztikai és konkrét adatok gyors cseréjéről (SCH/Com-ex (95) 21) (HL L 239., 2000.9.22., 176. o.). [7] A Tanács 2004. október 26-i 2007/2004/EK rendelete az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról (HL L 349., 2004.11.25., 1. o.). [8] A Tanács 2005. március 16-i 2005/267/EK határozata egy biztonságos, webalapú információs és koordinációs hálózat létrehozásáról a tagállamok migrációigazgatási szolgálatai részére (HL L 83., 2005.4.1., 48. o.). [9] Az Európai Parlament és a Tanács 2013. október 22-i 1052/2013/EU rendelete az európai határőrizeti rendszer (Eurosur) létrehozásáról (HL L 295., 2013.11.6., 11. o.). [10] A Végrehajtó Bizottság 1996. június 27-i határozata a schengeni vízumoknak a Schengeni Egyezmény 30. cikke (1) bekezdésének a) pontja szerint történő kiadására vonatkozó elvekről (SCH/Com-ex (96) 13 rev. 1) (HL L 239., 2000.9.22., 180. o.). [11] Az Európai Parlament és a Tanács 2009. július 13-i 810/2009/EK rendelete a Közösségi Vízumkódex létrehozásáról (vízumkódex) (HL L 243., 2009.9.15., 1. o.). [12] A Végrehajtó Bizottság 1997. december 15-i határozata a schengeni államok közötti visszafogadási megállapodások keretében a bizonyítási eszközökre és valószínűsítő körülményekre irányadó elvekről (SCH/Com-ex (97) 39 rev.) (HL L 239., 2000.9.22., 188. o.). [13] A Tanács 2003. február 18-i 343/2003/EK rendelete egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról (HL L 50., 2003.2.25., 1. o.). [14] A Bizottság 2003. szeptember 2-i 1560/2003/EK rendelete egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó szempontok és eljárási szabályok megállapításáról szóló 343/2003/EK tanácsi rendelet részletes alkalmazási szabályainak megállapításáról (HL L 222., 2003.9.5., 3. o.). [15] A Végrehajtó Bizottság 1998. április 21-i határozata a munkacsoportok tevékenységéről (SCH/Com-ex (98) 1 rev 2.) (HL L 239., 2000.9.22., 191. o.). [16] A Végrehajtó Bizottság 1998. június 23-i határozata a schengeni területről történő kitoloncoláshoz szükséges okmányok kiállításánál problémát felvető országokra vonatkozó szükséges intézkedésekről (SCH/Com-ex (98) 18 rev.) (HL L 239., 2000.9.22., 197. o.). [17] A Végrehajtó Bizottság 1998. június 23-i határozata a vízum iránti kérelmet benyújtó személyek útlevelének lebélyegzéséről (SCH/Com-ex (98) 21) (HL L 239., 2000.9.22., 200. o.). [18] A Végrehajtó Bizottság 1998. október 27-i határozata az illegális bevándorlás elleni intézkedések elfogadásáról (SCH/Com-ex (98) 37 def. 2.) (HL L 239., 2000.9.22., 203. o.). [19] A Központi Csoport 1998. október 27-i határozata az illegális bevándorlás elleni intézkedések elfogadásáról. [20] A Tanács 2004. február 19-i 377/2004/EK rendelete a bevándorlási összekötő tisztviselők hálózatának létrehozásáról. (HL L 64., 2004.3.2., 1. o.) [21] A Tanács 2009. április 6-i 2009/371/IB határozata az Európai Rendőrségi Hivatal (Europol) létrehozásáról (HL L 121., 2009.5.15., 37. o.). [22] A Végrehajtó Bizottság 1998. december 16-i határozata az okmányszakértők összehangolt igénybevételéről (SCH/Com-ex (98) 59 rev.) (HL L 239., 2000.9.22., 308. o.). [23] A Végrehajtó Bizottság 1999. április 28-i határozata az összekötő tisztviselőkről (SCH/Com-ex (99) 7 rev 2.) (HL L 239., 2000.9.22., 411. o.). [24] A Tanács 2004. október 26-i 2007/2004/EK rendelete az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról (HL L 349., 2004.11.25., 1. o.). [25] A Tanács 2008. február 18-i 189/2008/EK rendelete a Schengeni Információs Rendszer (SIS II) második generációjának teszteléséről (HL L 57., 2008.3.1., 1. o.) [26] A Végrehajtó Bizottság 1995. április 28-i határozata a közös vízumpolitikáról (SCH/Com-ex (95) PV 1 rev.) (HL L 239., 2000.9.22., 175. o.). [27] Az Európai Parlament és a Tanács 2009. július 13-i 810/2009/EK rendelete a Közösségi Vízumkódex létrehozásáról (vízumkódex) (HL L 243., 2009.9.15., 1. o.). [28] Az Európai Parlament és a Tanács 2008. július 9-i 767/2008/EK rendelete a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) (HL L 218., 2008.8.13., 60. o.). [29] A Végrehajtó Bizottság 1995. december 20-i határozata a schengeni államok között a külső határokon előforduló esetleges működési hibákra vonatkozó statisztikai és konkrét adatok gyors cseréjéről (SCH/Com-ex (95) 21) (HL L 239., 2000.9.22., 176. o.). [30] A Tanács 2004. október 26-i 2007/2004/EK rendelete az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról (HL L 349., 2004.11.25., 1. o.). [31] A Végrehajtó Bizottság 1996. június 27-i határozata a schengeni vízumoknak a Schengeni Egyezmény 30. cikke (1) bekezdésének a) pontja szerint történő kiadására vonatkozó elvekről (SCH/Com-ex (96) 13 rev. 1) (HL L 239., 2000.9.22., 180. o.). [32] A Végrehajtó Bizottság 1997. december 15-i határozata a schengeni államok közötti visszafogadási megállapodások keretében a bizonyítási eszközökre és valószínűsítő körülményekre irányadó elvekről (SCH/Com-ex (97) 39 rev.) (HL L 239., 2000.9.22., 188. o.). [33] A Tanács 2003. február 18-i 343/2003/EK rendelete egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról (HL L 50., 2003.2.25., 1. o.). [34] A Bizottság 2003. szeptember 2-i 1560/2003/EK rendelete egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó szempontok és eljárási szabályok megállapításáról szóló 343/2003/EK tanácsi rendelet részletes alkalmazási szabályainak megállapításáról (HL L 222., 2003.9.5., 3. o.). [35] A Végrehajtó Bizottság 1998. április 21-i határozata a munkacsoportok tevékenységéről (SCH/Com-ex (98) 1 rev 2.) (HL L 239., 2000.9.22., 191. o.). [36] A személyek határátlépésére irányadó szabályok közösségi kódexének (Schengeni határ-ellenőrzési kódex) létrehozásáról szóló, 2006. március 15-i 562/2006/EK európai parlamenti és tanácsi rendelet (HL L 105., 2006.4.13., 1. o.). [37] A Végrehajtó Bizottság 1998. június 23-i határozata a schengeni területről történő kitoloncoláshoz szükséges okmányok kiállításánál problémát felvető országokra vonatkozó szükséges intézkedésekről (SCH/Com-ex (98) 18 rev.) (HL L 239., 2000.9.22., 197. o.). [38] A Végrehajtó Bizottság 1998. június 23-i határozata a vízum iránti kérelmet benyújtó személyek útlevelének lebélyegzéséről (SCH/Com-ex (98) 21) (HL L 239., 2000.9.22., 200. o.). [39] A Végrehajtó Bizottság 1998. október 27-i határozata az illegális bevándorlás elleni intézkedések elfogadásáról (SCH/Com-ex (98) 37 def. 2.) (HL L 239., 2000.9.22., 203. o.). [40] A Tanács 2004. február 19-i 377/2004/EK rendelete a bevándorlási összekötő tisztviselők hálózatának létrehozásáról. (HL L 64., 2004.3.2., 1. o.) [41] A Tanács 2009. április 6-i 2009/371/IB határozata az Európai Rendőrségi Hivatal (Europol) létrehozásáról (HL L 121., 2009.5.15., 37. o.). [42] A Végrehajtó Bizottság 1998. december 16-i határozata az okmányszakértők összehangolt igénybevételéről (SCH/Com-ex (98) 59 rev.) (HL L 239., 2000.9.22., 308. o.). [43] A Végrehajtó Bizottság 1999. április 28-i határozata az összekötő tisztviselőkről (SCH/Com-ex (99) 7 rev 2.) (HL L 239., 2000.9.22., 411. o.). [44] A Tanács 2008. február 18-i 189/2008/EK rendelete a Schengeni Információs Rendszer (SIS II) második generációjának teszteléséről (HL L 57., 2008.3.1., 1. o.) [45] A Tanács 2000. május 29-i 2000/365/EK határozata Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.). [46] A Tanács 2002. február 28-i 2002/192/EK határozata Írországnak a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 64., 2002.3.7., 20. o.) [47] HL L 176., 1999.7.10., 36. o. [48] A Tanács 1999. május 17-i 1999/437/EK határozata az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176.,1999.7.10., 31. o.). [49] HL L 53., 2008.2.27., 52. o. [50] A Tanács 2008. január 28-i 2008/146/EK határozata az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.). [51] A Tanács határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Unió nevében történő megkötéséről (HL L 53., 2008.2.27., 50. o.). [52] HL L 160., 2011.6.18., 21. o. [53] A Tanács 2011. március 7-i 2011/349/EU határozata az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a bűnügyi igazságügyi és rendőrségi együttműködéshez kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 1. o.). [54] A Tanács 2011. március 7-i 2011/350/EU határozata az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).